Vitraj
Vitraž (franc. vitrail; engl. stained glass) je staklena površina sastavljena od raznobojnih komada stakala likovno uređenih i spojenih olovnim trakama i nalazi se u funkciji prozora, prvo na romaničkim, zatim na gotičkim katedralama. Osobitost je ove tehnike što se boje pod utjecajem vanjske svjetlosti neprestalno mijenjaju. Najljepše primjere tehnike vitraža nalazimo na gotičkim srednjovjekovnim katedralama: Chartres, Notre-Dame u Parizu i Saint Etienne u Bourgesu.